Američki tisak o ratu ideja (9/10/01) - 2001-10-09
Islamski fundamentalizam, koji inspirira teroriste, trebali bi razobličiti muslimanski vjerski vođe, piše Washington Post
Uvodničari američkih dnevnih listova danas analiziraju prirodu vojnih operacija porotiv Afganistana. Urednički komentari napominju da se ne radi jedino o zračnoj kampanji protiv terorističkih ciljeva, a niti isključivo o humanitarnom zbrinjavanju milijuna afganistanskih izbjeglica. “Pobjeda u ratu protiv globalnog terorizma ovisit će o pridobijanju naklonosti islamskog svijeta, ali i njegovoj unutrašnjoj promjeni” – jedinstveni su u procjeni uvodničari američkih dnevnih listova. Uvodničar dnevnika podsjeća na brojne izjave najviših američkih dužnosnika: Amerika ne ratuje protiv islama, već protiv terorista, koji se inspiriraju idejom vjerskog fundamentalizma. Međutim, činjenica je da je ta ideologija zavodljiva, te joj vjeruju milijuni muslimana, pogotovo siromašniji i obespravljeni slojevi. “Vlade u islamskom svijetu do sada su na fundamentalizam odgovarale ili slijepim nasiljem ili pak potpkupljivanjem, kako bi osigurale unutrašnji mir”, navodi uvodničar Washington Posta. Američka bi vlada trebala navesti vlasti u muslimanskim zemljama da same odgovore Osami bin Ladenu. “Lokalni svećenici, koje izdašno financira država, trebali bi govoriti o pravoj prirodi njihove vjere. Uz to, u islamskim bi se zemljama trebale provesti reforme koje bi narodu donijele gospodarski prosperitet i slobodu na političkom planu. Dugoročno gledano, jedino to će potkopati fundamentalistički program mržnje” – smatra uvodničar . Sličnim se problemom bavi i uvodničar dnevnika . On kaže da većina muslimanskog svijeta odbacuje bin Ladenove ciljeve, ali i njegovu retoriku. “Sjedinjene su Države dom za šest milijuna muslimana, koji ovdje uživaju slobodu i vjersku toleranciju. 'Amerika nam je dala više no što smo mi uspjeli dati njoj, ona pripada svima nama, kao i našoj djeci'” – navodi riječi jednog uglednika američke muslimanske zajednice. Upravo zbog toga, primjećuje uvodničar, u ovom su ratu ideje važne isto kao i rakete. “Sjedinjene Države trebaju organizirati koaliciju muslimanskih vjerskih vođa, teologa i drugih čelnika, diljem svijeta, koji bi se oduprli bin Ladenovoj perverziji islama” – smatra uvodničar . Dnevnik smatra da će fundamentalizmom zadojeni ekstremisti biti poraženi jedino ako “Amerika ostane tolerantna zemlja, otvorena svim rasama i nacijama.” Uz to, važan je i humanitarni dio vojnih operacija nad Afganistanom. “37 tisuća obroka namjenjenih afganistanskim izbjeglicama nije dovoljno za iskorjenjivanje gladi u toj zemlji. Zato će se u Afganistan poslati još više hrane, kako bi se pobijedilo u važnom psihološkom segmentu ovog sukoba” – piše uvodničar floridskog dnevnika. O atmosferi u Sjedinjenim Državama, uvodničar kaže: zemlja je ujedinjena, mirna i snažna. “U mjesecima koji dolaze, naša će snaga biti često testirana. Međutim, odlučnost da se kazne odgovorni za terorizam neće jenjati” – navodi se u uvodniku .